9. augusts

9. augusts ir gada 221. diena pēc Gregora kalendāra (222. garajā gadā). Līdz gada beigām ir atlikušas 144 dienas.

Vārda dienas 
Genovefa, Genoveva, Madara

Notikumi 
 1704. gads — Lielais Ziemeļu karš: krievu armija ieņēma Narvas cietoksni.
 1810. gads — Napoleona vadītā Pirmā Franču impērija anektēja Vestfālenu.
 1945. gads — Otrais pasaules karš: 
 ASV nometa atombumbu uz Nagasaki, Japānā.
 Padomju Savienība uzsāka savu iebrukumu Mandžūrijā.
 1965. gads — Singapūra ieguva neatkarību no Malaizijas.
 1973. gads — PSRS palaista Marsa zonde Mars-7.
 1974. gads— Votergeitas skandāls: ASV prezidents Ričards Niksons atkāpās no amata; viceprezidents Džeralds Fords kļuva par prezidentu.
 1998. gads— Grieķijā beidzās trīspadsmitais Pasaules čempionāts basketbolā, par čempioniem kļuva Dienvidslāvijas izlase.
 2020. gads — Baltkrievijā notika prezidenta vēlēšanas, kurās esošais prezidents Aleksandrs Lukašenko oficiāli tika atzīts par ievēlētu; tā kā vēlēšanās notika masveida pārkāpumi un varas iestādes tos neņēma vērā, valstī sākās protesti, kas tika brutāli apspiesti.

Dzimuši 
 1386. gads — Henrijs V (Henry V), Anglijas karalis (miris 1422. gadā)
 1619. gads — Barbara Stroci (Barbara Strozzi), itāļu mūziķe (mirusi 1677. gadā)
 1722. gads — Prūsijas Augusts Vilhelms (August Wilhelm von Preußen), prūšu ģenerālis (miris 1758. gadā)
 1776. gads — Amedeo Avogadro (Amedeo Avogadro), itāliešu zinātnieks (miris 1856. gadā)
 1864. gads — Romāns Dmovskis (Roman Dmowski), poļu politiķis (miris 1939. gadā)
 1871. gads — Leonīds Andrejevs (Леонид Андреев), krievu rakstnieks (miris 1919. gadā)
 1874. gads — Albēns Lermuzū (Albin Lermusiaux), franču vieglatlēts un sporta šāvējs (miris 1940. gadā)
 1912. gads — Kārlis Ozols, Latvijas un Austrālijas šaha meistars (miris 2001. gadā)
 1918. gads — Roberts Oldričs (Robert Aldrich), amerikāņu kinorežisors (miris 1983. gadā)
 1921. gads — Oļģerts Kroders, latviešu teātra režisors (miris 2012. gadā)
 1925. gads — Deivids Hafmens (David Huffman), ASV datorzinātnieks (miris 1999. gadā)
 1927. gads:
 Mārvins Minskis (Marvin Minsky), ASV datorzinātnieks (miris 2016. gadā)
 Roberts Šovs (Robert Shaw), angļu aktieris (miris 1978. gadā)
 1930. gads — Uldis Balodis, latviešu kordiriģents (miris 1992. gadā)
 1931. gads — Mariu Zagalu (Mário Zagallo), brazīļu futbolists un treneris
 1938. gads — Leonīds Kučma (Леонід Кýчма), Ukrainas politiķis
 1939. gads — Romāno Prodi (Romano Prodi), Itālijas politiķis
 1943. gads — Ļubomirs Kavaleks (Lubomír Kaválek), čehu izcelsmes ASV starptautiskais lielmeistars šahā (miris 2021. gadā)
 1946. gads — Juris Kronbergs, latviešu dzejnieks un tulkotājs (miris 2020. gadā)
 1953. gads:
 Žans Tirols (Jean Tirole), franču ekonomists
1957. gads — Melānija Grifita (Melanie Griffith), ASV aktrise
 1963. gads — Vitnija Hjūstone (Whitney Houston), ASV dziedātāja un aktrise (mirusi 2012. gadā)
 1964. gads — Brets Halls (Brett Hull), Kanādas hokejists
 1968. gads:
 Džiliana Andersone (Gillian Anderson), ASV aktrise
 Ēriks Bana (Eric Bana), Austrālijas aktieris
 1971. gads — Romans Romaņenko (Роман Романенко), Krievijas kosmonauts
 1973. gads — Filipo Indzagi (Filippo Inzaghi), itāliešu futbolists
 1976. gads — Odrija Totū (Audrey Tautou), franču aktrise un modele
 1974. gads:
 Dereks Fišers (Derek Fisher), ASV basketbolists
 Rafaels Puarē (Raphaël Poirée), Francijas biatlonists
 1982. gads — Taisons Gejs (Tyson Gay), ASV vieglatlēts, sprinteris
 1985. gads:
 Luka Filipi (Luca Filippi), itāliešu autosportists
 Anna Kendrika (Anna Kendrick), amerikāņu aktrise

Miruši 
 117. gads — Trajāns (Traianus), Romas imperators (dzimis 53. gadā)
 1919. gads — Ernsts Hekels (Ernst Haeckel), vācu biologs (dzimis 1834. gadā)
 1938. gads — Leo Frobeniuss (Leo Frobenius), vācu etnologs (dzimis 1873. gadā)
 1942. gads — Edīte Šteina (Edith Stein), vācu filozofe un svētā (dzimusi 1891. gadā)
 1943. gads — Haims Sutins (Chaïm Soutine), franču gleznotājs (dzimis 1893. gadā) 
 1944. gads — Alberts Kviesis, Latvijas prezidents (dzimis 1881. gadā)
 1953. gads — Ogists Žirū (Auguste Giroux), franču regbists (dzimis 1874. gadā)
 1962. gads — Hermanis Hese (Hermann Hesse), vācu rakstnieks (dzimis 1877. gadā)
 1967. gads — Kārlis Oskars Kundziņš, latviešu teologs (dzimis 1883. gadā)
 1969. gads:
 Sesils Pauels (Cecil Powell), britu fiziķis (dzimis 1903. gadā)
 Šerona Teita (Sharon Tate), ASV aktrise (dzimusi 1943. gadā)
 1975. gads — Dmitrijs Šostakovičs (Дмитрий Шостакович), krievu komponists (dzimis 1906. gadā)
 2006. gads — Džeimss Van Allens (James van Allen), ASV zinātnieks (dzimis 1914. gadā)
 2020. gads — Egons Zablovskis, latviešu fiziķis (dzimis 1926. gadā)
 2021. gads — Valdis Biķis, latviešu inženieris, sabiedriskais darbinieks un politiķis (dzimis 1940. gadā)
 2022. gads:
 Ints Ķuzis, Latvijas jurists, policijas ģenerālis (dzimis 1962. gadā)
 Džīns Lebells (Gene LeBell), amerikāņu cīņas meistars un kaskadieris (dzimis 1932. gadā)

Svētku un piemiņas dienas 
 Nacionālā diena (Singapūra)

Augusts